得曾鞏秀才所附滁州歐陽永叔書答意
作者：梅堯臣
朝代：宋

paragraphs: 客從淮上來，往問故人信。
袖銜藤紙書，題字遠已認。
既喜開其封，固覺減吾吝。
新詩不作寄，乃見子所慎。
向來能如今，豈有得觀釁。
南方歲苦熱，生蝗復饑饉。
憂心日自勞，霜髮應滿鬢。
知予欲東歸，曉夕目不瞬。
貧難久待乏，薄祿藉霑潤。
雖爲委吏冗，亦自甘以進。
相望未得親，終朝如抱疹。